stanford-oval/wikipedia huggingface dataset:
Jio

| Jio Platforms Ltd Jio |
| --- | --- |

Yritysmuoto:  osakeyhtiö (listaamaton julkinen yhtiö)
Perustettu:  15.11.2019
Avainhenkilöt:  13 johtajaa, mm. Mukesh Ambani
Kotipaikka:  Ahmedabad, Intia
Toimiala:  telekommunikaatio, digitaaliset palvelut
Omistaja:  suurimmat omistajat: Reliance Industries (pääomistaja, osuus 66,48 %, 31.3.2021), Facebook, Alphabet (Google)
Kotisivu:  www.jio.com
Infobox OKVirheellinen NIMI-arvo: 
Jio Platforms Limited (Jio) on erittäin suuri intialainen tietoliikenneyhtiö, joka tuottaa asiakkailleen erityisesti langattomia neljännen sukupolven (4G) tietoliikenneyhteyksiä ja näiden kautta tarjottavia palveluja. Jion emoyhtiö ja pääomistaja on monialakonserni, pörssiarvoltaan Intian suurin yhtiö Reliance Industries Limited (RIL).
RIL keskitti aiemmat digitaaliset toimintonsa tähän loppuvuodesta 2019 perustamaansa yritykseen. Jio on Intian tilaajamäärältään laajin matkapuhelinoperaattori, joka käyttää liiketoiminnassaan brändinimeä Jio. RIL:in matkapuhelintoiminnot oli keskitetty brandinimeä Jio käyttäneeseen tytäryritykseen (Jio Infocomm eli Reliance Jio) jo ennen Jio Platformsin perustamista. Sillä on yli 400 miljoonaa tilaaja-asiakasta ja 36,6 prosentin osuus langattomien tietoliikenneliittymien tilaajista eli matkapuhelinten käyttäjistä Intiassa toukokuun 2021 lopussa. Keväällä 2021 Jion raportoitiin voittaneen useita miljoonia asiakkaita suurimmilta kilpailijoiltaan (Bharti Airtel ja Vodafone Idea), joiden osuudet olivat langattomista liittymistä tällöin 29,6 ja 23,6 prosenttia.
Jion toimitiloja Mumbaissa.
Perustamisensa jälkeen Reliancen Jio Platforms -yhtiö on kiinnostanut monia kansainvälisiä sijoittajia ja yhteistyökumppaneita kuten Facebook, Alphabet (Google) ja esimerkiksi Saudi-Arabian kuningaskunnan sijoitusrahasto, jotka ovat ostaneet merkittäviä vähemmistöosuuksia yhtiöstä. Toukokuussa 2020 Jio Platforms arvostettiin yhteisarvoltaan Intian neljänneksi suurimmaksi yksityisen sektorin yritykseksi; sitä suurempia olivat arvoltaan tuolloin vain Reliance Industries, Tata Consultancy Services ja HDFC Bank. Jio Platforms -yhtiön kotipaikka on Ahmedabad.
Vuonna 2021 julkistettiin Jion ja Google Cloud -pilvipalvelun yhteistyösopimus.
Aiheesta muualla

Jio accelerating digital platforms, indigenously-developed 5G stack: RIL (2.6.2021) (englanniksi) (business-standard.com)
Reliance launches JioMart online grocery service, challenging Amazon, Flipkart (24.5.2020) (englanniksi) (reuters.com)
2021 Time100 Most Influential Companies: Jio Platforms Ltd. - Leading digital transformation in India (englanniksi) (time.com)
Andy Mukherjee (30.7.2021) India should nationalise Vodafone Idea, head off Jio-dominated duopoly (Bloomberg Opinion) (englanniksi) (business-standard.com)
(11.8.2021) Jio may not be able to replicate Indian success in Europe, says brokerage UBS (englanniksi) (indiatimes.com)
Frank Bridge

Frank Bridge (26. helmikuuta 1879 – 10. tammikuuta 1941) oli englantilainen alttoviulisti ja säveltäjä. Hän opiskeli lontoolaisessa Royal College of Musicissa vuosina 1899–1903.
Bridge tunnetaan nykyään lähinnä kamarimusiikin säveltäjänä.
Aiheesta muualla

Kuvia tai muita tiedostoja aiheesta Frank Bridge Wikimedia Commonsissa
Jorginho

Jorginho-nimeä käyttäneitä henkilöitä ovat:
Jorginho, oik. Jorge de Amorim Campos (s. 1964), brasilialainen jalkapalloilija
Jorginho, oik. Jorge Luiz Pereira de Sousa (s. 1977), brasilialainen jalkapalloilija
Jorginho, oik. Jorge Luiz Frello Filho (s. 1991), italialainen jalkapalloilija
Jorginho, oik. Jorge Fernando Barbosa Intima (s. 1995), portugalainen jalkapalloilija
Jorginho, oik. Jorge Augusto da Cunha Gabriel (s. 1974), brasilialainen beachfutispelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jorginho”, voi hakea sivunnimihaulla, laajalla sivunnimihaulla tai tekstihaulla.
Frank Brangwyn

Frank Brangwyn noin 1900.
Frank William (Guillaume François) Brangwyn (12. toukokuuta 1867 – 11. kesäkuuta 1956) oli englantilainen taidemaalari ja kaivertaja. Isänsä siirryttyä Englantiin hän sai South Kensingtonin kouluissa ja William Morrisin työpajoissa taideteollisen ensi opetuksen. Kolmen vuoden ajan hän kopioi, piirsi ja siirsi piirustuksia kankaalle. Syvimmät jäljet Brangwynin taiteelliseen kehitykseen kuitenkin jättivät laajalle ulottuvat matkat Euroopan mantereelle ja Lähi-itään. Brangwynin värikkäät ja dekoratiiviset maalaukset tuovat mieleen itämaiset matot, ja itä- ja etelämaalaisia aiheetkin usein ovat.
Brangwynin mieliaiheita ovat käsityöläisen ja mekaanikon työt, esimerkkinä maalaus Kauppa ja merenkulku Lontoon pörssissä. Hänen neljä dekoratiivista maalaustaan Venetsian kansainvälisen näyttelyn englantilaisessa taidesalissa 1905 menivät Leedsin museoon. Brangwyn kutsuttiin 1895 Pariisiin koristamaan yhdessä Louis Bonnierin kanssa Maison de l’Art Nouveau -taidesalonkia, ja samalla hän teki yksityisillekin koristeellisia seinämaalauksia. B. Besnardille hän suunnitteli Le Roi du Chantier -nimisen gobeliinin mallin. Värillä piirtäminen on Brangwynin taiteelle ominaista, mutta myös hänen kaiverruksensa ja kivipiirroksensa olivat kysyttyjä. Hän on kuvittanut muun muassa Walter Scottin romaaneja, Don Quijoten ja Tuhannen ja yhden yön tarinoita.
Aiheesta muualla

Kuvia tai muita tiedostoja aiheesta Frank Brangwyn Wikimedia Commonsissa
Kotisivu, Frankbrangwyn.org
Rebecca Laura Edwards, The Supremacy Of Decoration: The Influence And Legacy of The Decorative Practice of Frank Brangwyn of The Edwardian Era
Juhani Linnoinen

Kaarle Juhani Linnoinen (s. 28. tammikuuta 1933 Iitti) on suomalainen eläköitynyt diplomi-insinööri ja autoalan yritysjohtaja, joka on saanut teollisuusneuvoksen arvonimen.
Linnoisen vanhemmat olivat lääkärit Eino Johannes Linnoinen, aiemmin Lindén, ja Aino Inkeri Soikkeli. Hän avioitui 1954 Seija Sinikka Marjatta Kullaslahden kanssa. Linnoinen tuli ylioppilaaksi Lahden lyseosta 1952 ja valmistui diplomi-insinööriksi Teknillisestä korkeakoulusta 1958. Hän oli Oy Suomen Autoteollisuus Ab:n nuorempi suunnittelija 1957–1958, Valmetin Jyskän tehtaiden perämoottoreiden pääsuunnittelija Jyväskylän maalaiskunnassa 1959–1960, kokeiluinsinööri 1960–1962, Linnavuoren tehtaan suihkumoottoriosaston käyttöinsinööri Nokialla 1962–1965, käyttöpäällikkö 1966–1969 ja Oy Saab-Valmet Ab:n, vuodesta 1995 Valmet Automotive -osakeyhtiö, paikallis- ja tuotannonjohtaja Uudessakaupungissa 1969–1971, toimitusjohtaja 1971–1996 ja hallituksen jäsen 1971–1997. Suomalaisen henkilöautoteollisuuden isäksi luonnehditulla Linnoisella on ollut myös useita teollisuuden, liike-elämän ja muita asiantuntija- ja luottamustehtäviä. Teollisuusneuvoksen arvonimen hän sai 1993.
Kirjallisuutta

Siukosaari, Anssi (toim.): Katto pois! 40 vuotta suomalaisessa ajoneuvoteollisuudessa.  Turku:  Turun Sanomat, 2000.  ISBN 951-9129-41-3.
Fred Pratt Green

| Fred Pratt Green> Henkilötiedot |
| --- | --- |
Koko nimi:  Frederick Pratt Green
Syntynyt: 2. syyskuuta 1903 Roby, Lancashire, Englanti
Kuollut: 22. lokakuuta 2000 (97 vuotta) Norwich
Kansalaisuus:  englantilainen
Ammatti:  pappi, virsirunoilija
Fred(erick) Pratt Green (2. syyskuuta 1903 Roby, Lancashire, Englanti – 22. lokakuuta 2000 Norwich) oli englantilainen metodistipastori ja virsirunoilija.
Elämänvaiheet ja työ

Frederick Pratt Green opiskeli teologiaa Didsbury Theological Collegessa 1925-29 ja sen jälkeen hän toimi Englannin metodistikirkon palveluksessa pastorina ja piirivalvojana Brightonissa, Yorkissa ja Norwichissa.
Hän käytti etunimestään muotoa Fred taiteilijanimenään. Kahden vuosikymmenen aikana Pratt Green kirjoitti noin 300 laulua ja virttä, jotka ovat tulleet laajaan käyttöön eri puolilla maailmaa ja eri kirkkokunnissa, etenkin Yhdysvalloissa. Hänen vaikutuksensa viime vuosisadan lopun englanninkieliseen virsirunouteen on suurempi kuin kenenkään toisen. 1995 kuningatar Elisabeth II myönsi hänelle arvonimen "Member of British Empire" hänen työstään virsirunoilijana.
Greenin nimissä on perustettu "The Pratt Green Trust", jonka tarkoituksena on edistää uuden kirkkomusiikin ja uusien virsien kirjoittamista sekä siihen liittyvää tutkimusta ja koulutusta.
Greenin virsiä suomeksi

Suomen ev. lut. kirkon virsikirjassa
447 Kristus, valo maailman "Christ is the world’s light "1969 (Suom. Niilo Rauhala 1976, sävelmä: Keskiajalta / Böömissä 1531)
934 Profeetat aikanaan "Long Ago, Prophets Knew "1970  (Suom. Anna-Mari Kaskinen 2012, sävelmä: Piae Cantiones "Personent hodie".1582)
Ruotsin kirkon virsikirjassa
37 Maailman valkeus, Herra Jeesus "Christ is the world's light" 1969 (Ruots. Britt G. Hallqvist 1970, suom. Niilo Rauhala 1976, 1966, sävelmä Pariisi 1681)
Jorginho Putinatti

| Henkilötiedot |
| --- | --- | --- |
Koko nimi: Jorge Antônio Putinatti
Syntymäaika: 23. elokuuta 1959 (ikä 65)
Syntymäpaikka: Marília, Brasilia
Kansalaisuus:  Brasilia
Pelipaikka: Keskikenttäpelaaja
Pituus: 172 cm
Seurat
| Vuodet | Seura | O (M) |
| 1977-1979 1979-1986 1987-1988 1988 1989 1989 1990 1990-1994 | Marília Palmeiras Corinthians Grêmio Guarani Santos XV Novembro-Piracicaba Nagoya Grampus Eight |  |
Maajoukkue
| 1983–1985 | Brasilia | 16 (2) |
Jorginho Putinatti (s. 23. elokuuta 1959 Marília) on uransa päättänyt brasilialainen jalkapalloilija. Jorginho debytoi Brasilian maajoukkueessa 1983. Hän on pelannut 16 maaottelua ja tehnyt niissä kaksi maalia.
Fred Scanlan

Fred Scanlan
Frederick ”Fred” Scanlan (5. toukokuuta 1877 Montreal – 11. marraskuuta 1950) oli kanadalainen jääkiekkoilija, joka pelasi hyökkääjänä seuroissa Montreal Shamrocks ja Winnipeg Victorias. Amatöörinä pelannut Scanlan kuului samaan ketjuun kuin Arthur Farrell ja Harry Trihey. Hän oli Stanley Cupin kaksinkertainen voittaja Shamrocksin riveissä ja lopetti aktiivikiekon vuonna 1903.
Saavutuksia ja palkintoja

Stanley Cup (1899 & 1900)
Hockey Hall of Fameen 1965
Aiheesta muualla

Legends of Hockey Fred Scanlanista
Joona Sikiö

Joona Sikiö (s. 19. heinäkuuta 1997) on suomalainen pesäpalloilija. Sikiö edustaa Superpesiksessä pelaavaa kasvattajaseuraansa Imatran Pallo-Veikkoja. Hänen sopimuksensa Imatran Pallo-Veikkojen kanssa ulottuu kauden 2023 loppuun saakka. Hän pelaa etenijäjokerina ja on pelannut aiemmin urallaan lukkarina. Vuonna 2017 Sikiö valittiin Vuoden poikalukkariksi. Sikiö on pelannut 138 Superpesiksen runkosarjan ottelua. Näissä otteluissa hän on lyönyt yhden kunnaria ja 12 tavallista juoksua, tuonut 64 juoksua ja kerännyt 273 kärkilyöntipistettä. Sikiö on pelannut viisi Superpesiksen ylempien pudotuspelien ottelua. Näissä otteluissa hän on tuonut viisi juoksua ja kerännyt 19 kärkilyöntipistettä. Tilastot päivitetty kauden 2022 jälkeen.
Jippikayjei

| ”Jippikayjei” Cheek |
| --- | --- | --- |

Singlen tiedot
 Albumilta: Jare Henrik Tiihonen 2
 Julkaistu: 11. elokuuta 2010
 Formaatti: CD, digitaalinen
 Tuottaja(t): MMEN, Elastinen, Iso H
 Tyylilaji: rap, pop, R&B
 Kesto: 03.28
 Levy-yhtiö: Rähinä Records
Cheekin muut singlet
| ”Mitä tänne jää” 2009 | ”Jippikayjei” 2010 | ”Maanteiden kingi” 2010 |
"Jippikayjei" on rap-artisti Cheekin ensimmäinen singlejulkaisu hänen kuudennelta studioalbumiltaan, Jare Henrik Tiihonen 2. Single julkaistiin ladattavaksi 11. elokuuta 2010. NRJ sai yksinoikeuden soittaa kappaletta kaksi viikkoa ennen julkaisua. Jippikayjei soi ensimmäisen kerran radiossa 26. heinäkuuta. Kappaleen ovat tuottaneet MMEN, Elastinen ja Iso H ja taustalaulut laulaa Karoliina Kallio. Jippikayjei nousi suoraan Suomen latauslistan kärkeen, viikolla 33.
Jippikayjei-single on myynyt kultalevyyn oikeuttavan määrän.
Musiikkivideo

Kappaleeseen kuvattiin musiikkivideo, jossa Cheek toimii kolmen naisurheilijan valmentajana. Muun muassa Lahden stadionilla kuvattu video oli ensinäytössä The Voicella 16. elokuuta. Urheilijoina esiintyvät videolla Players-tanssiryhmän Jenna Joutsenjärvi ja Linda Härkin.
Tekijät

Sanoitus: Cheek
Tuotanto: MMEN, Elastinen, Iso H
Taustalaulut: Karoliina Kallio
Vastaava tuottaja: Cheek
Äänitys, miksaus ja masterointi: Iso H/Rähinä Studiot
Kannet: Tasis/Make It Happen
Kuva: Toni Hemmilä/Femboart
Jorginho (beachfutispelaaja)

| Mitalit> Maa:  Brasilia.Miesten beachfutis.MM-kilpailut  | Mitalit> Maa:  Brasilia.Miesten beachfutis.MM-kilpailut  | Mitalit> Maa:  Brasilia.Miesten beachfutis.MM-kilpailut  | Maa:  Brasilia> Miesten beachfutis. |
| --- | --- | --- | --- |
|  Kultaa | Rio de Janeiro 1996 |  |  |
|  Kultaa | Rio de Janeiro 1997 |  |  |
|  Kultaa | Rio de Janeiro 1998 |  |  |
|  Kultaa | Rio de Janeiro 1999 |  |  |
|  Kultaa | Rio de Janeiro 2000 |  |  |
|  Kultaa | São Paulo 2002 |  |  |
|  Kultaa | Rio de Janeiro 2003 |  |  |
|  Kultaa | Rio de Janeiro 2004 |  |  |
|  Hopeaa | Ravenna 2011 |  |  |
|  Pronssia | Rio de Janeiro 2005 |  |  |
|  Pronssia | Tahiti 2013 |  |  |
Jorge Augusto da Cunha Gabriel (eli Jorginho; s. 17. lokakuuta 1974 Belém) on brasilialainen beachfutispelaaja. Hän edustaa kotimaansa pääsarjassa pelaavaa Vasco da Gamaa ja Brasilian beachfutis-maajoukkuetta. 175 senttimetriä pitkä Jorginho on pelipaikaltaan hyökkääjä.
Jorginho on voittanut MM-kilpailuista peräti kahdeksan maailmanmestaruutta vuosina 1996, 1997, 1998, 1999, 2000, 2002, 2003 ja 2004.[lähde? ] Hänellä on myös yksi MM-hopea vuodelta 2011 ja kaksi pronssia vuosilta 2005 ja 2013. Vuoden 2004 MM-kilpailuissa hänet valittiin turnauksen parhaaksi pelaajaksi. Jorginho on pelannut Brasilian maajoukkueessa vuodesta 1994 alkaen lähes 300 maaottelua. Hän on saavuttanut maajoukkueessa myös monia muita turnausvoittoja.[lähde? ]
Seuratasolla Jorginho on edustanut vuodesta 2013 asti Vasco da Gamaa. Hän edusti seuraa myös vuodet 1999-2003 ja 2010-2012. Vuodet 2012-2013 hän pelasi venäläisessä Krystallissa, jossa hän voitti Venäjän mestaruuden. Vuonna 2011 hän voitti Vasco da Gaman kanssa Mundialito de Clubesin.[lähde? ]
Johannes Orasmaa

| Johannes Orasmaa (ent>  Roska) |
| --- | --- |

Henkilötiedot
Muut nimet:  Johannes Roska (v.een 1935)
Syntynyt: 3. joulukuuta 1890 Joalan kunta, Vaivara, Virumaa
Kuollut: 24. toukokuuta 1943 (52 vuotta) Vjatkan työleiri, Kirovin alue
Kansalaisuus:  virolainen
Ammatti:  upseeri
Sotilashenkilö
Palvelusmaa(t):   Venäjän keisarikunta    Viron tasavalta
Palvelusvuodet:   1911–1918    1918–1940
Komentajuudet:  2. tykistörykmentti   Panssarijunaprikaati   Kaitseliit
Taistelut ja sodat:  ensimmäinen maailmansota (itärintama)   Viron vapaussota
Sotilasarvo:  kenraalimajuri
Ylennykset:  aliluutnantti (1913)   luutnantti (1916)   alikapteeni (1917)   kapteeni (1918)   everstiluutnantti (1920)   eversti (1923)   kenraalimajuri (1925)
Johannes Orasmaa (18. kesäkuuta 1935 asti Johannes Roska) (3. joulukuuta 1890 Kulgun kylä, Joalan kunta, Vaivaran kihlakunta, Virumaa – 24. toukokuuta 1943 Vjatkan työleiri, Kirovin oblast) oli virolainen kenraalimajuri ja  Viron suojeluskuntajärjestön Kaitseliitin viimeinen päällikkö ennen neuvostomiehitystä vuosina 1925–1940. Hänen seuraajakseen tuli 17. helmikuuta 1990 Kalle Eller, kun Viron itsenäisyys palautettiin. Lisäksi Orasmaa oli vuoden 1938 perustuslakia säätäneen Rahvuskogun (kansalliskokous) (1937) jäsen ja perustuslain mukaan perustetun kaksikamarisen parlamentin toisen huoneen eli Riiginõukogun jäsen eli kansanedustaja 1938–1940.
Elämä ja ura > Perhetausta ja koulutus

Orasmaan alkuperäinen nimi oli Johannes Roska. Hän syntyi virulaisen käsityöläisperheen esikoispojaksi. Johanneksen isä Andreas (Andres) Gustafinpoika Roska oli syntyperäinen virulainen ja äiti Mai Jürintytär Ütt kotoisin Põltsamaalta. Roskat olivat taustaltaan ilmeisesti suomalaisia. Andreaksen tiedot on merkitty kirkonkirjaan suomeksi. Samoin perhe kuului Narvan ruotsalais-suomalaiseen Pyhän Mikaelin seurakuntaan, jonka kirkossa myös Johannes kastettiin. Johanneksen jälkeen syntyivät Kristina (Kristiine) (s. 1892), Mikkeli (Mihkel) (s. 1894), Robert (s. 1897) ja August (s. 1909). Johannes oli myöhemmin sisaruksista ainoa, joka muutti sukunimensä.
Johannes kävi Joalan alkeiskoulun ja sen jälkeen Narvan Aleksanterin kirkkokoulun. Ylioppilaaksi hän valmistui Narvan poikakymnaasista (Narva poeglaste gümnaasium) vuonna 1911. Urheilullinen Orasmaa harrasti kouluaikana jalkapalloa, painia ja luistelua. Heti lukion jälkeen vuonna 1911 hän lähti opiskelemaan Pietariin jalkaväkiupseereita kouluttaneeseen Vladimirin sotakouluun (ven. Владимирское военное училище), josta hän valmistui Venäjän keisarillisen armeijan aliluutnantiksi (Подпору́чик, podporutšik) 19. elokuuta 1913.
Ulkomaiset ansiomerkit

Latvian Karhunkaatajan ritarikunnan III luokan merkki (28.11.1924)
Puolan Kultainen ansioristi, I luokka (29.6.1927)
Suomen Valkoisen Ruusun II luokan komentajaristi (30.10.1925)
Suomen Suojeluskuntajärjestön Ansioristi (14.04.1926).
Juho Meriläinen (toimittaja)

Juho Meriläinen (24. joulukuuta 1876 Tuupovaara – 13. joulukuuta 1944 Tuupovaara) oli suomalainen toimittaja ja toimitussihteeri.
Juho Meriläisen vanhemmat olivat talollinen Iisak Meriläinen ja Riitta Vatanen. Hän pääsi ylioppilaaksi Joensuun lyseosta 1894.
Meriläinen oli vuoden verran vt. kansakoulunopettajana Ilomantsissa ja opiskeli sitten Helsingin yliopistossa filosofian kandidaatin tutkintoa varten. Meriläinen tuli vuonna 1900 Päivälehden palvelukseen ja hän toimi tässä lehdessä ja sen seuraajassa Helsingin Sanomissa oikolukijana, valtiopäiväselostajana ja reportterina aina vuoteen 1906 saakka. Samaan aikaan Meriläinen toimitti myös Velikulta-pilalehteä yhdessä Emil Vainion kanssa.
Meriläinen oli Suomalainen Kansa-lehdessä uutistoimittajana 1907–1908 ja toimitussihteerinä 1908–1911. Tämä jälkeen Meriläinen oli Viipurissa ilmestyneessä Karjala-lehdessä ulkomaan- ja uutistoimittajana ja toimitussihteerinä 1914–1930. Viimeksi hän oli lehdessä ulkomaantoimittajana 1930–1939.
Opiskeluvuosinaan Meriläinen toimi muun muassa Savo-Karjalaisen ja sittemmin Karjalaisen osakunnan historioitsijana. Hän oli Ylioppilaiden Keskusteluseuran jäsenenä ja kuului 1900-luvun alussa sortokauden aikana vastarintajärjestö Kagaaliin. Meriläisellä oli myös maatila syntymäpitäjässään Tuupovaaralla.
Meriläinen kuoli joulukuussa 1944 pitkällisen sairauden jälkeen kotonaan Tuupovaaran Herajärvellä. Hänet on haudattu Tuupovaaran hautausmaalle.
Juho Meriläinen oli naimisissa vuodesta 1912 Alma Johanna Ronkaisen (1890–1971) kanssa.
Flight of the Amazon Queen

| Flight of the Amazon Queen |
| --- | --- |
 Kuvakaappaus pelin DOS-versiosta.
Kehittäjä:  Interactive Binary Illusions
Julkaisija:  Renegade Software
Jakelija:  GOG.com, App Store ja Google Play
Säveltäjä:  James Hannigan (säveltäjä) ja Richard Joseph
Pelimoottori:  JASPAR
Julkaistu:  1995
Lajityyppi:  seikkailupeli
Pelimuoto:  yksinpeli
Ikäluokitus:  USK 6 
Alusta:  Amiga, DOS
Lisenssi:  Ilmaisohjelma
Jakelumuoto:  CD-ROM, levyke, digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK : 
Flight of the Amazon Queen on Interactive Binary Illusionsin kehittämä ja Renegade Softwaren julkaisema seikkailupeli. Peli on julkaistu vuonna 1995 Amigalle ja DOSlle.
Peli julkaistu myöhemmin freewarena.
Peli on julkaistu uudelleen 25th Anniversary Edition -versiona. Vuonna 2022 ilmoitettiin, että pelille tulee seuraaja Return of the Amazon Queen.
Pelaaminen

Pelaaja on Joe King, Amazon Queen -lentokoneen ohjaaja, joka tekee pakkolaskun Amazonin viidakkoon. Pelaajan on pelastettava elokuvatähti Faye Russel sekä viidakossa asuva heimo.
Kehitys

Pelin kehitys alkoi vuonna 1991 ja kesti lähes neljä vuotta. Pelin kehitti kolme henkilöä pienellä budjetilla: John Passfield, Steve Stamatiadis ja Tony Ball. Tony Ball teki pelin käännöksen Amigalta DOS:lle siirtäen AMOS-koodin C-kielelle.
Inspiraatio peliin on peräisin elokuvasta Kadonneen aarteen metsästäjät, mutta eroavasti pelin tapahtumat päätettiin sijoittaa 1950-luvulle ja siinä on mukana tieteisfiktiota. Pelin juonesta päätettiin myös tehdä koomisempi.
Passfield käytti Amiga 500 -tietokonetta ja ohjelmoi pelin käyttäen AMOS:ta. Stamatiadis käytti myös Amigaa ja teki pelin taiteen Deluxe Paintilla. Passfield oli lukenut Lucasfilmin SCUMM-järjestelmästä ja kehitti itse erilaisen lähestymistavan. Pelimoottorin nimeksi annettiin JASPAR.
Vastaanotto

Peli on saanut CU Amiga -lehden arvostelussa arvosanaksi 90 %. Peli on saanut Amiga Format -lehden arvostelussa arvosanaksi 88 %. Peli on saanut The One -lehden arvostelussa arvosanaksi 91 %.
Aiheesta muualla

Flight of the Amazon Queen MobyGamesissa (englanniksi)
Flight of the Amazon Queen Hall of Light -sivustolla (englanniksi)
Jorma Hirvonen

Jorma Ilmari Hirvonen (27. syyskuuta 1938 Sortavala – 22. joulukuuta 2022 Oulu) oli suomalainen lääkäri. Hän oli Oulun yliopiston oikeuslääketieteen professori 1969–2001. Hän tutki paleltumiskuolemia ja kätkytkuolemia.
Hän oli 1993–1997 Oulun yliopiston 2. vararehtori.
Franz Kalchmair

Franz Kalchmair
Franz Kalchmair (22. joulukuuta 1939 – helmikuu 2020) oli itävaltalainen bassolaulaja. Hän syntyi Thalheim bei Welsissä ja opiskeli Bruckner-konservatoriossa Linzissä. Hän tulkitsi useiden oopperasäveltäjien tunnettuja bassorooleja, kuten Verdin Falstaffin. Lisäksi hänet tunnetaan muiden muassa J. S. Bachin kantaateista.
Franz Kirsnik

Franz Kirsnik (myös Kirschnik, 1741 Tšekki, Pyhä saksalais-roomalainen keisarikunta – 1802) oli tšekkiläinen soitinrakentaja, joka vaikutti Pietarissa ja tunnettiin aikansa parhaana urkujen rakentajana Venäjällä.
Kirsnik tuotti yhdessä Christian Kratzensteinin kanssa vapaalehdykkäkielten rakenteen, joka otettiin sittemmin käyttöön muun muassa huuliharppujen, harmonikkojen, concertinojen sekä harmonien kielten tuotannossa. Esimerkiksi kiinalaisista suu-uruista poiketen teräksiset vapaalehdykkäkielet kiinnitettiin eri alustalle, kun ne aiemmin oli leikattu siten, että sama materiaali muodosti sekä kielen että kehyksen. Nyt vapaalehdykkäkielet saatiin soimaan huomattavasti pienemmillä rakenteilla, eikä niihin tarvittu putkia äänen vahvistamiseksi. Keksinnöstä kerrottiin ensimmäistä kertaa vuonna 1770.
Joutikas

| Joutikas |
| --- | --- |
Valtiot:  Suomi 
Paikkakunta:  Lohja
Koordinaatit:  60°25′36″N, 23°53′42″E
Järvinumero:  23.078.1.002
Mittaustietoja
Pinnankorkeus:  57,3 m 
Rantaviiva:  1,9 km 
Pinta-ala:  0,12 km² 
Tilavuus:  0,00025 km³ 
Keskisyvyys:  2,2 m 
Suurin syvyys:  3,6 m 
 fiJoutikas 
Joutikas on runsasravinteinen ja matala järvi Lohjan länsiosassa läntisellä Uudellamaalla. Sen pinta-ala on 12,3 hehtaaria. Etäisyys Lohjan keskustasta on 21 kilometriä luoteeseen.
Maantiede

Joutikkaan pituus etelästä pohjoiseen on 700 metriä. Järvi on saareton ja sitä reunustaa sekä peltomaa että metsä. Joutikkaan itä- ja pohjoisrannalle virtaa useita laskuojia, Joutikkaan läntisimmästä kolkasta virtaa laskuoja Tyrylammiin, joka sijaitsee kilometrin lounaaseen. Joutikkaan sisäinen ja ulkoinen kuormitus on voimakasta, järvi on erittäin rehevä, sen ekologinen tila on tyydyttävä ja kemiallinen tila hyvä.
Joutikkaan kalalajit ovat ahven, kiiski ja särki. Kasvillisuus on kelluslehtistä, yleisin laji on ulpukka. Vesitilavuus on 252 000 kuutiometriä eli 252 miljoonaa litraa.
Joutikas (23.078.1.002) kuuluu Tyrylammen valuma-alueeseen (23.078), joka on kolmannen jakovaiheen vesistö Karjaanjoen vesistössä (23). Toinen jakovaihe on Nummenjoen valuma-alue (23.07). Tyrylammen valuma-alueeseen kuuluu viisi vähintään hehtaarin laajuista vakavettä: Kairajärvi, Lamminjärvi, Ahvisto, Joutikas ja Tyrylammi.
Frank Brimsek

Francis Charles "Mister Zero" Brimsek (26. syyskuuta 1913 Eveleth, Minnesota, Yhdysvallat – 11. marraskuuta 1998) oli yhdysvaltalainen jääkiekkomaalivahti, joka edusti Boston Bruinsia ja Chicago Blackhawksia NHL:ssä.
Saavutuksia ja palkintoja

Calder Memorial Trophy (1939)
NHL:n ykköstähdistö (1939, 1942)
NHL:n kakkostähdistö (1940, 1941, 1943, 1946, 1947, 1948)
Vezina Trophy (1939, 1942)
Hockey Hall of Fame 1966
1998 Brimsek pääsi sijalle 67 The Hockey Newsin 100 parhaan NHL-pelaajan luetteloon.